CELEX: 62011TN0211
Language: et
Date: 2011-04-11 00:00:00
Title: Kohtuasi T-211/11: 11. aprillil 2011 esitatud hagi — Timab Industries ja CFPR versus komisjon

18.6.2011   
            
            
               ET
            
            
               Euroopa Liidu Teataja
            
            
               C 179/18
            
         11. aprillil 2011 esitatud hagi — Timab Industries ja CFPR versus komisjon
   (Kohtuasi T-211/11)
   2011/C 179/31
   Kohtumenetluse keel: prantsuse
   
      Pooled
   
   
      Hagejad: Timab Industries (Dinard, Prantsusmaa) ja Cie financière et de participations Roullier (CFPR) (Saint-Malo, Prantsusmaa) (esindaja: advokaat N. Lenoir)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada otsus;
            
         
               —
            
            
               mõista kõik kohtukulud välja komisjonilt.
            
         
      Väited ja peamised argumendid
   
   Hagejad paluvad tühistada komisjoni 11. veebruari 2011. aasta otsus, milles keelduti andmast juurdepääsu teatavatele komisjoni dokumentidele ELTL artikli 101 ja Euroopa Majanduspiirkonna lepingu artikli 53 kohase menetluse kohta, mis puudutas kartelli loomasöödas kasutatavate fosfaatide Euroopa turul (juhtum COMP/38.866).
   Hagi põhjenduseks esitab hageja kolm väidet.
   
               1.
            
            
               Esimene väide, mille kohaselt on rikutud õigusnormi ja on tehtud ilmne hindamisviga, mis puudutab määruse nr 1049/2001 (1) artikli 4 lõike 3 teist lõiku, kuna taotletud dokumendid ei ole arvamused vaid on otsused, mille puhul ei ole tuvastatud, et nende avaldamine võiks tõsiselt kahjustada otsustamisprotsessi.
            
         
               2.
            
            
               Teine väide, mille kohaselt on rikutud õigusnormi ja on tehtud ilmne hindamisviga, mis puudutab määruse nr 1049/2001 artikli 4 lõike 2 esimest taanet, kuna taotletud dokumendid ei sisalda mingisugust tundlikku ärialast teavet, mis võiks kasvõi nende osalist avaldamist takistada.
            
         
               3.
            
            
               Kolmas väide, mille kohaselt on rikutud õigusnormi ja on tehtud ilmne hindamisviga, mis puudutab määruse nr 1049/2001 artikli 4 lõike 2 kolmandat taanet, kuna komisjon viitas sellele, et on oht kahjustada kontrollimisi, uurimist ja auditit.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43).